CELEX: 62010TN0546
Language: lt
Date: 2010-11-29 00:00:00
Title: Byla T-546/10: 2010 m. lapkričio 29 d. pareikštas ieškinys byloje Nordmilch AG prieš VRDT — Lactimilk (MILRAM)

29.1.2011   
            
            
               LT
            
            
               Europos Sąjungos oficialusis leidinys
            
            
               C 30/50
            
         2010 m. lapkričio 29 d. pareikštas ieškinys byloje Nordmilch AG prieš VRDT — Lactimilk (MILRAM)
   
   (Byla T-546/10)
   ()
   2011/C 30/90
   Kalba, kuria surašytas ieškinys: vokiečių
   
      Šalys
   
   
      Ieškovė: Nordmilch AG (Bremenas, Vokietija), atstovaujama advokato R. Schneider
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Lactimilk, SA (Madridas, Ispanija)
   
      Ieškovės reikalavimai
   
   
               —
            
            
               Panaikinti 2010 m. rugsėjo 15 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą susijusiose bylose R 1041/2009-4 ir R 1053/2009-4 tiek, kiek juo atmetama paraiška įregistruoti Bendrijos prekių ženklą Nr. 002851384 konkrečioms 5 ir 29 klasių prekėms;
            
         
               —
            
            
               priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas MILRAM 5, 29, 30, 32, 33 ir 43 klasių prekėms.
   Prekių ženklo ar žymens, kuriuo grindžiamas protestas, savininkas: Lactimilk, SA.
   
      Prekių ženklas ar žymuo, kuriuo grindžiamas protestas: vaizdinis nacionalinis prekių ženklas, kuriame yra žodinis elementas RAM, skirtas 29 klasės prekėms, bei skirtingi žodiniai nacionaliniai prekių ženklai RAM, skirti 5, 29, 30 ir 32 klasių prekėms.
   
      Protestų skyriaus sprendimas: iš dalies atmesti protestą.
   
      Apeliacinės tarybos sprendimas: panaikinti Protestų skyriaus sprendimą tiek, kiek juo atmetamas protestas konkrečių prekių atžvilgiu ir atmesti paraišką atitinkamų prekių atžvilgiu.
   
      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes nėra galimybės supainioti prekių ženklus, dėl kurių kilo ginčas. Be to, ieškovė nurodo, kad Apeliacinė taryba neatsižvelgė į tai, kad prekių ženklo, kuriuo grindžiamas protestas, apsaugos terminas sprendimo priėmimo dieną, t. y. 2010 m. rugsėjo 15 d., jau buvo pasibaigęs.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1)